open-index/open-wikipedia-markdown huggingface dataset:
Utoopia (muusik)

**Aleksander Karabtšuk** (sündinud 13. septembril 1997 Jõgeval), esinejanimega **Utoopia**, on Eesti räppar ja muusikaprodutsent. 

Ta on koostööd teinud paljude tuntud nimedega nagu Pearu Paulus, Jarek Kasar, Ivar Must jne. Räppar on tegutsenud 2012. aastast, kuid märkimisväärsem karjäär sai alguse 2015. aastal muusikavideoga "Kõike ei saa". Ta on löönud käed plaadifirmaga Royal Records. 

2015. aastal salvestas Utoopia oma esimese stuudioloo koostöös tuntud produtsendiga, Ivar Must, kes on 2001. aasta Eurovisiooni lauluvõistlusel esikoha saavutanud Eesti eurolaulu "Everybody" viisi autor. Sellele loole filmiti Utoopia esimene muusikavideo. Samal aastal avaldas Utoopia ka paljud tuntud lood nagu "Karma", "Positiivne mõttemaailm" ja "Mägedel on silmad".

2016. aasta tõi Utoopia jaoks suure edu, kui koostöös Inglismaa videoprodutsendiga Oliver Rueben Charles Whitehouse ilmus internetti tema hittlugu "Kes siis veel". Ilmus ka järg "Kes siis veel kui sina". Koostöös noorte räpparitega avaldati samal aastal ka singel "7" koos muusikavideoga.

2017. aastal valmis koostöös Eesti räppariga Maxtract singel "Chilllill". Samal aastal ilmus tal ka singel "H.M.T". 2018. aastal tegi kaasa plaadil "The Red Album", kus esines peale Eesti veel 14 riigi artiste. Umbes samal ajal ilmusid ka singlid "Perekond" ja "Igavene reede".

2019. aastal tuli Aleksander ajateenistusest ning pärast seda ilmus tal lugu "Hing", millest sai hitt. Sel aastal lõi Utoopia käed ka plaadifirmaga Royal Records 

2020. aastal tegi Utoopia koostööd selliste esitajatega nagu Kea, Mao Tenson, Yuristone & CATCAT. Ilmus muusikavideo "Lendame Kuule", mille taustamuusika on loonud Streets Of Nature] ja Chalice(Jarek Kasar). Samal aastal avaldas Utoopia veel singlid "Eks sa tee" ja video "Utoopia Riimivihik #1".

2021. aastal ilmus tema debüütalbum "Utoopia", mis pälvis Raadio 2 aastahääletusel neljanda koha. Ta võitis kolmanda koha “aasta hiphop artist” kategoorias. Samal aastal avaldas muusik veel koostöös Pearu Paulusega loo "Viid mu taeva". Ilmusid ka Utoopia singlid "Võitjate meri" ja "Toorus".

2022. aastal postitas Utoopia internetti Eesti ajaloo kõige esimese NFT räpiloo ning paar päeva hiljem avalikustas singli "Tõmba normiks". Sellele järgnes nädala pärast ka muusikavideo "Cinema", mis on filmitud Forumcinema Coca Cola plaza kinosaalis.
555 California Street

**555 California Street** (endise nimega **Bank of America Center**) on 52-korruseline (237 m) pilvelõhkuja San Franciscos. Praegu omavad seda Vornado Realty Trust ja The Trump Organization.

## Välislingid
Salesforce Tower

**Salesforce Tower** (endise nimega **Transbay Tower**) on 61-korruseline (326 m) pilvelõhkuja San Franciscos.

## Välislingid
Jojo (täpsustus)

**[[Jojo]]** on käega mängitav mänguasi – rullile kinnituva niidi otsas hüpitatav pallike. 

**Jojo**, **JoJo** või **Jo Jo** võib tähendada ka järgmist:

## Muusika
* "JoJo", JoJo 2004. aasta album
* "Jojo", Boz Saggsi 1980. aasta laul
* "Jojo", Jacques Breli 1977. aasta laul
* "Jo Jo", The King Brothersi 1966. aasta laul
* "Jojo", Jeff Phillipsi 1978. aasta laul
* "Jo Jo", Marvin & Johnny 1954. aasta laul
* "Jo Jo", laul Gino Vannelli 1974. aasta albumilt "Powerful People"
* "Jo Jo", laul Shinee 2009. aasta albumilt "2009, Year of Us"
* "JoJo (Sono Chi no Sadame)", Hiroaki "Tommy" Tominaga 2012. aasta laul
* "Jo-Jo", laul Tony! Toni! Toné! 1990. aasta albumilt "The Revival"

## Nimi
* Jojo, mitmete inimeste ja väljamõeldud tegelaste ees-, perekonna-, hüüd- või lavanimi

## Inimesed
* Jojó (Jorge Miguel Moreira Larrouy Fernandes, snd 1970), Mosambiigi jalgpallur
* Jojo (Joanna Noëlle Levesque, snd 1990), Ameerika Ühendriikide laulja, laulukirjutaja ja näitleja
* Jojo (Jojo Nathaniel), Bengali laulja
* Miss Jojo (Josiane Uwineza, snd 1982), Rwanda R&B laulja

## Muu
* Jōjō linnus Kasugais Aichi prefektuuris Jaapanis
* Jojo järv Ontarios Kanadas
* "Jojo", Roger Caroni 1988. aasta romaan
* JOJO, Türgi lastekanal

## Vaata ka
* JoJo's Bizarre Adventure
* JoJo Maman Bébé, endine Suurbritannia rõivakaupluste kett
Takefusa Kubo

**Takefusa Kubo** (jaapani keeles 久保 建英 *Kubo Takefusa*; sündinud 4. juunil 2001 Kawasakis) on Jaapani jalgpallur, kes mängib äärepoolkaitsjana Hispaania kõrgliigaklubis Real Sociedad ja Jaapani jalgpallikoondises.

Aastatel 2011–2015 kuulus ta FC Barcelona noorteakadeemiasse. Seejärel naasis ta Jaapani, debüteerides 2017. aastal Jaapani kõrgliigas FC Tokyo meeskonnas. 2018. aasta teises pooles mängis ta laenul Yokohama F. Marinosis ning lõi 26. augustil 2018 mängus Vissel Kobe vastu oma esimese värava Jaapani kõrgliigas.

2019. aasta juunis sõlmis ta viieaastase lepingu Hispaania klubiga Madridi Real. Hooajal 2019–2020 oli ta laenul Mallorcas ning lõi kohe oma esimesel hooajal Hispaania kõrgliigas neli väravat. Hooajal 2020–2021 oli ta laenul Villarrealis ja Getefes. 2021. aasta augustis suundus ta taas üheks hooajaks laenule Mallorcasse.

2022. aasta juulis sõlmis ta lepingu Real Sociedadiga.

2018. aastal saavutas Kubo Jaapani kuni 19-aastaste koondisega Aasia omavanuste meistrivõistlustel kolmanda koha. Jaapani jalgpallikoondises tegi ta debüüdi 9. juunil 2019 sõprusmängus El Salvadori vastu. Samal aastal kuulus ta Jaapani koondisse Copa Américal. Koondisekarjääri esimese värava lõi ta 10. juunil 2022 Kirin Cup'i mängus Ghana vastu. 2020. aasta suveolümpiamängude jalgpalliturniiril osales ta Jaapani olümpiavõistkonna koosseisus.

## Viited
Pierre Bengtsson

**Pierre Thomas Robin Bengtsson** (sündinud 12. aprillil 1988 Kumlas) on Rootsi jalgpallur, kes mängib vasakkaitsjana Rootsi kõrgliiga klubis Djurgårdens ja Rootsi jalgpallikoondises.

Rootsi kõrgliigas debüteeris ta 2006. aastal AIK-is. 2009. aastal tuli ta klubiga Rootsi meistriks.

Aastatel 2009–2011 mängis ta Taani kõrgliigas Nordsjællandi ja 2011–2014 Københavni ridades. Københavniga tuli ta hooaegadel 2010–11 ja 2012–13 Taani meistriks. 2014. aastal valiti Bengtsson Københavni aasta mängijaks.

2015. aasta jaanuaris asus ta mängima Saksamaa kõrgliiga klubis Mainz 05. Hooajal 2016–2017 oli ta Mainzist laenul Prantsusmaa kõrgliiga klubis Bastia.

2017. aastal naasis ta Københavni ning tuli hooajal 2018–19 klubiga kolmandat korda Taani meistriks. Hooaja 2020–21 teises pooles oli ta laenul Taani kõrgliiga klubis Vejle.

2022. aasta jaanuaris sõlmis ta kaheaastase lepingu Djurgårdensiga.

Rootsi jalgpallikoondises tegi Bengtsson debüüdi 19. jaanuaril 2011 sõprusmängus Botswana vastu. Ta kuulus Rootsi koondisse 2021. aasta Euroopa meistrivõistlustel.

## Saavutused
;AIK
*Allsvenskan: 2009
;Nordsjælland
*Taani karikas: 2009–10
;København
*Taani Superligaen: 2010–11, 2012–13, 2018–19
*Taani karikas: 2011–12

## Viited
Martin Olsson

**Martin Tony Waikwa Olsson** (sündinud 17. mail 1988 Gävles) on Rootsi jalgpallur, kes mängib vasakkaitsjana Rootsi kõrgliiga klubis Malmö ja Rootsi jalgpallikoondises.

2006. aastal liitus ta Inglismaa klubiga Blackburn Rovers, debüteerides hooajal 2007–08 Inglismaa kõrgliigas. Blackburn Roversis mängis ta kuni hooaja 2012–13 lõpuni, Inglismaa kõrgliigas mängis ta klubiga viiel hooajal.

2013. aasta juulis sõlmis ta nelja-aastase lepingu Norwich Cityga, kellega mängis kaks hooaega Inglismaa kõrgliigas ja kaks hooaega esiliigas. 2017. aasta jaanuaris siirdus ta umbes nelja miljoni naelsterlingi eest Inglismaa kõrgliiga klubisse Swansea City.

2020. aastal mängis Olsson Rootsi kõrgliiga klubis Helsingborgs. 2021. aasta esimeses pooles mängis ta Rootsi kõrgliigas BK Häckeni meeskonnas. 2021. aasta augustis liitus ta Malmöga, kellega tuli samal aastal Rootsi meistriks.

Rootsi jalgpallikoondises debüteeris Olsson 29. mail 2010 sõprusmängus Bosnia ja Hertsegoviina vastu ja lõi selles mängus kaks väravat. Ta on kuulunud Rootsi koondisse 2012. aasta Euroopa meistrivõistlustel, 2016. aasta Euroopa meistrivõistlustel ja 2018. aasta maailmameistrivõistlustel.

Tema isa on rootslane ja ema Keenia päritolu. Tema kaksikvend Marcus Olsson on samuti jalgpallur.

## Viited

## Välislingid
Püha Istváni basiilika

**Püha Istváni basiilika** (ungari keeles *Szent István-bazilika*) on uusklassitsistlikus stiilis pühakoda, mis asub Ungari pealinnas Budapestis. 

Katoliiklik 96 meetri kõrgune kirik on nimetatud Ungari kuningriigi esimese kuninga István I Püha järgi. Seda ehitati Miklós Ybli ja viimistleti József Kauseri projekti järgi suuresti 19. sajandi teisel poolel. See on tänapäeval Ungari suuruselt kolmas sakraalehitis.

## Välislingid

* Koduleht (ungari ja inglise keeles)
Viktor Nikoljuk

**Viktor Nikoljuk** (ukraina keeles *Віктор Дмитрович Ніколюк*, 1975 Šõškõne, Kirovohradi oblast) on Ukraina sõjaväelane.

## Sõjaväeteenistus
Juhtis 2017-2021 169. vürst Jaroslav Targa nimelist maavägede väljaõppekeskust. Alates 2021. aastast juhtis operatiivväejuhatust Põhi. Ta määrati 2023. aasta märtsis Ukraina maavägede väljaõppeülemaks. 2024. aastal määrati 10. armeekorpuse ülemaks.

## Autasud
*  2022 – Ukraina kangelane
* 2015 – Bohdan Hmelnõtskõi ordeni III järk 

## Viited
Lipótváros

**Lipótváros** (saksa keeles *Leopoldstadt*) on ajalooline asum Budapesti kesklinnas, mis on saanud nime Saksa-Rooma riigi keisri Leopold II järgi. See on üks kahest V ringkonna asumist, teine on Belváros (eesti keeles 'siselinn'), mis on Pesti vanalinn. Lipótváros asutati 19. sajandi alguses ning sellest sai Ungari poliitiline ja finantsiline keskus, kui 20. sajandi alguses ehitati Kossuthi väljakule riigi parlamendihoone. Hilisematel aastakümnetel järgnesid sinna naabrusesse paljud ministeeriumid. Pärast sotsialismileeri lagunemist 1989. aastal sai asumist taas järk-järgult Budapesti ärikeskus paljude pankade ja büroohoonetega. Ümbruskonda iseloomustavad paljud muinsuskaitse alla kuuluvad ajaloolised hooned ja vaatamisväärsused.

## Vaata ka
* Belváros-Lipótváros (Budapesti V ringkond)
* Püha Istváni basiilika

## Välislingid
*
Kristoffer Olsson

**Mats Kristoffer Olsson** (sündinud 30. juunil 1995 Norrköpingis) on Rootsi jalgpallur, kes mängib poolkaitsjana Taani kõrgliigaklubis FC Midtjylland ja Rootsi jalgpallikoondises.

Aastatel 2005–2011 kuulus ta Rootsi klubisse IFK Norrköping.

2011. aastal sõlmis ta lepingu Inglismaa klubiga Arsenal. Arsenali põhimeeskonnas mängis ta ainsal korral 25. septembril 2013 League Cup'i mängus West Bromwich Albioni vastu.

2014. aasta septembris läks ta Arsenalist laenule Taani kõrgliigaklubisse FC Midtjylland, kellega sõlmis aasta lõpus püsiva lepingu. Hooajal 2014–15 tuli ta Midtjyllandiga Taani meistriks.

Aastatel 2017–2018 mängis ta Rootsi kõrgliigaklubis AIK, tulles 2018. aastal klubiga Rootsi meistriks.

Aastatel 2019–2021 mängis Olsson Venemaa kõrgliigaklubis FK Krasnodar.

2021. aasta juulis sõlmis ta nelja-aastase lepingu Belgia kõrgliigaklubiga Anderlecht. 2022. aasta augustis naasis ta Anderlechtist laenule Midtjyllandi, kellega sõlmis aasta hiljem püsiva lepingu.

2015. aastal tuli Olsson Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 2017. aastal. Ta kuulus Rootsi koondisse 2021. aasta Euroopa meistrivõistlustel.

## Saavutused
;Midtjylland
*Taani Superligaen: 2014–15
;AIK
*Allsvenskan: 2018
Albin Ekdal

**Albin Ekdal** (sündinud 28. juulil 1989 Stockholmis) on Rootsi jalgpallur, kes mängib poolkaitsjana Itaalia kõrgliiga klubis Sampdoria ja Rootsi jalgpallikoondises.

Ta alustas klubikarjääri Rootsi klubis IF Brommapojkarna, debüteerides Rootsi kõrgliigas 2007. aastal.

2008. aasta mais sõlmis ta nelja-aastase lepingu Itaalia kõrgliiga klubiga Torino Juventus. Juventuse meeskonnas sai ta kirja vaid paar mängu. Suurem osa hooajast 2009–10 mängis ta laenul Itaalia kõrgliiga klubis Siena. Hooajal 2010–2011 mängis Ekdal Itaalia kõrgliigas Bologna ridades. Seejärel mängis ta neli hooaega Cagliaris.

2015. aasta juulis sõlmis Ekdal nelja-aastase lepingu Saksamaa kõrgliiga klubiga Hamburger SV. Pärast seda, kui Hamburger hooaja 2017–18 järel Bundesligast välja langes, naasis Ekdal Itaalia kõrgliigasse, liitudes Sampdoriaga.

Rootsi jalgpallikoondises debüteeris Ekdal 10. augustil 2011 sõprusmängus Ukraina vastu. Ta on kuulunud Rootsi koondisse 2016. aasta Euroopa meistrivõistlustel, 2018. aasta maailmameistrivõistlustel ja 2021. aasta Euroopa meistrivõistlustel.

Tema noorem vend Hjalmar Ekdal on samuti jalgpallur.

## Välislingid
Lee Hazlewood

**Barton Lee Hazlewood** (9. juuli 1929 Mannford, Oklahoma osariik – 4. august 2007 Henderson, Nevada osariik) oli USA kantri- ja poplaulja, laulukirjutaja ja muusikaprodutsent.

Ta oli eelkõige tuntud koostöö poolest kitarrist Duane Eddyga 1950. aastate lõpus ning laulja Nancy Sinatraga 1960. ja 1970. aastatel. Hazlewood produtseeris mitmed Eddy tuntumad instrumentaalpalad. Koos Sinatraga salvestas ta sellised näiteks laulud nagu "Summer Wine" (1967) ja "Some Velvet Morning" (1967), mille mõlema autor Hazlewood oli. Lisaks oli ta Sinatra kuulsaima soolosingli "These Boots Are Made for Walkin'" (1965) autor ja produtsent. Ajakiri Rolling Stone on valinud Hazlewoodi ja Sinatara kõigi aegade parimate duettide seas üheksandale kohale.

Hazlewood oli kuulus oma baritoni poolest. Sinatraga tehtud koostööga ja oma soolosalvestustega 1960. ja 1970. aastatel andis Hazlewood olulise panuse saundile, mida on nimetud "kauboi psühhedeeliaks" või "suhkrumagusaks *underground*iks.

## Viited
Mala Rohan

**Mala Rohan** (ukraina keeles Мала Рогань) on küla Ukrainas Harkivi oblastis Harkivi rajoonis.

## Vaata ka
*Vene sõdurite piinamine Mala Rohanis
Szilágyi Dezső väljaku reformeeritud kirik

**Szilágyi Dezső väljaku reformeeritud kirik** (ungari keeles *Szilágyi Dezső téri református templom*) on protestantlik kirik, mis asub Ungari pealinnas Budapestis. Selle ehitas Samu Pecz aastail 1893–1896. See paikneb I ringkonnas Vízivárosis samanimelisel väljakul Doonau jõe ääres.

## Välislingid
Ungari Riigiooper

**Ungari Riigiooper** (ungari keeles *Magyar Állami Operaház*) on Budapestis asuv ooperiteater.

## Välislingid

* Ungari Riigiooperi koduleht
Quickspin

**QuickSpin AB** on Rootsi kasiinomängude tootja. Tegemist on rahvusvahelise ettevõttega, kellel on kontorid nii Stockholmis kui ka Maltal. Quickspinile on antud litsents valmistada ja pakkuda kasiinodele kasiinomänge Suurbritannia ja Alderny poolt. 

Quickspini asutasid 2011. aastal rootslased Daniel Lindberg, Mats Westerlund ja Joachim Timmermans. 

Firma müüdi juba mõni aasta hiljem (2016) 38 miljoni Inglise naela eest Playtechile. Teadaolevalt on Playtech üks suuremaid mängutootjaid maailmas, kelle üks ettevõtte haru asub ka Eestis. Quickspin on auhinnatud mängutootja, sealhulgas saanud EGR Awardsi auhindu. 

Quickspini mängud on ka Eesti mängijate meelest ühed populaarsemad. Ettevõtte hittmängud on "Big Bad Wolf", "Big Bad Wolf Megaways", "Sakura Fortune", "Goldilocks" jne. Quickspini portfoolios on 2022. aasta märtsi seisuga 94 mängu. Iga kuu lisatakse sinna 1-2 uut mängu.

## Viited
Miklós Ybl

**Miklós Ybl** (6. aprill 1814 Székesfehérvár – 22. jaanuar 1891 Budapest) oli Ungari arhitekt. Ta oli 19. sajandi teise poole Ungari mõjukaim arhitekt. Tema tuntuim teos on Budapestis asuv Ungari Riigiooper (1875–1884).

Pärast polütehnikumi lõpetamist Viinis sai Yblist 1832. aastal arhitekt Mihály Pollacki assistent. Aastail 1836–1840 töötas ta Henrik Kochi büroos. Seejärel õppis ta Münchenis ja Itaalias. Pärast kodumaale naasmist hakkas ta koostööd tegema Mihály Pollacki poja Ágostiga. Nad renoveerisid krahv Lajos Batthyányle kuulunud Ikervári lossi. Tema esimeseks põhitööks jäi siiski Fóti kirik, mis ehitati aastail 1845–1855.

Tema varajased suured projektid olid romaanipärases stiilis, mõjutatuna idamaistest motiividest. Kuigi romaani kujundeid esineb ka tema hilisemates hoonetes, hakkas ta pärast teist õppereisi Itaaliasse 1860. aastast huvi tundma itaalia renessanss-stiili taaselustamise võimaluse vastu. Seetõttu projekteeris ta mitmeid uusrenessansshooneid. Paljud tema hooned on tänapäevalgi Budapesti linnapildi määravateks elementideks: Püha Istváni basiilika (1867–1891), Várkert Bazár, Ráci ravitermid, endine Fővámház (1871–1874) ning Buda palee troonisaal ja selle Krisztinavárosi-poolne hoonetiib. Samuti ehitati tema juhatusel Austria-Ungari provintsidesse lugematul hulgal kirikuid, kortereid ja losse.

Tema järgi nimetati 1953. aastal asutatud arhitektuurialane ungari aastapreemia.

## Välislingid
Budavári luterlik kirik

**Budavári luterlik kirik** on Buda vanim luterlik kirik. See ehitati 1895. aastal Budapesti I ringkonda Viini värava väljakule. Kiriku eelkäija lasi 1846. aastal Díszi väljakule ehitada ertshertsogi Joseph Anton Johanni kolmas abikaasa Maria Dorothea. Selle koha võttis üle kaitseministeerium, mistõttu ehitati Viini värava lähedale praegune kirik.

## Välislingid
Taani küngaste ja mägede loend

Selles artiklis on loetletud Taani künkaid ja mägesid.

## Loend
Loetletud on ainult Taani emamaa künkaid, Fääri saarte ja Gröönimaa mägesid ja künkaid arvesse võetud ei ole. Loendis on ainult looduslikud pinnavormid.

## Taani mäed

Taani Kuningriigi kõrgeim tipp on Gröönimaal asuv 3700-meetrine Gunnbjørn Fjeld.

## Viited
Kiievi veehoidla

**Kiievi veehoidla** (ukraina keeles *Київське водосховище*, rahvasuus ka Kiievi meri) on Dneprist paisutatud 922 ruutkilomeetri suurune (110 kilomeetrit pikk, 12 kilomeetrit lai) veekogu Kiievist põhjas. Veehoidla tekkis pärast Võšhorodi paisu ehitamist aastatel 1964–1966 Kiievi hüdroelektrijaama tarvis – veekogu kasutataksegi peamiselt hüdroelektri tootmiseks, samuti tööstuslikul eesmärgil ning põldude kastmiseks. Veekogu on 4–8 meetrit sügav. See on üks peamisi joogiveeallikaid Kiievi 4 miljonile elanikule.

## Elustik

Kaladest on veehoidlas esindatud näiteks latikas, ahven, haug, linask, hõbekoger ja särg.

## Keskkonnaprobleemid
Jõe paisutamisega ujutati mitmed külad üle ning tehisjärvega kaasneb ka keskkonnaprobleem, kuna jõe voolukiiruse vähendamine kahandab vee hapnikuringlust ning mõjutab negatiivselt vee-elustiku tasakaalu. 2020. aasta suvi oli eriti kuum ning see põhjustas Kiievi veehoidlas ebanormaalselt hoogsa tsüanobakterite vohamise.

## Ohud
Veekogu reostus 1986. aasta Tšornobõli tuumaelektrijaama katastroofile järgnenud vihmade uhutud radionukliididega, mis ladestusid reservuaari põhjamutta. Pärast katastroofi on kaalutud veehoidla tühjendamist, aga sellega kaasneks oht, et tekib radioaktiivne tolm, mis võib näiteks Euroopasse kanduda.

Samuti kaasneks sarnaselt teiste Dnepri veehoidlatega Võšhorodi tammi purunemise korral suur üleujutusoht. Selline mure tekkis näiteks 2022. aasta Venemaa invasiooniga seoses, mil tamm oli vaheldumisi vaenupoolte valduses ning väideti, et Ukraina õhutõrjel õnnestus üks raketirünnak ka tõrjuda.

## Galerii

Fail:Spring Ice Breakup on Dnieper River, Ukraine.jpg|Kevadine satelliidipilt veehoidlast ja Dneprist
Fail:Kiev Reservoir Girl Sails Optimist Dinghy.jpg|Purjetajad veehoidlal
Fail:Dnepr Kiew Reservoir.png|Kiievi veehoidla kaardil
Fail:17-07-03-Ки́ївське водосхо́вище RR74568.jpg|Vaade veehoidlale pilvede kohalt
Fail:Хмари над Київським морем.jpg|Õhtu Kiievi veehoidlal
Fail:Kiev Hydroelectric Station.jpeg|Kiievi hüdroelektrijaam ja pais


## Vaata ka
* Dnepri veehoidlad

## Viited
Imelised

**"Imelised"** (ingliskeelne originaalpealkiri *"The Incredibles"*) on arvutiga animeeritud Ameerika Ühendriikide superkangelasefilm, mille produtseeris Pixar Animation Studios ning andis välja Walt Disney Pictures. Filmi stsenarist ja režissöör oli Brad Bird. 

Originaalversioonis olid helinäitlejad mh Craig T. Nelson, Holly Hunter, Sarah Vowell, Spencer Fox, Jason Lee, Samuel L. Jackson ja Elizabeth Peña. Eestikeelses versioonis tegid mh kaasa Peeter Tammearu, Evelin Võigemast, Marko Matvere, Tiit Sukk, Külli Teetamm, Christian-Martin Lauri, Ülle Kaljuste, Raivo Rüütel, Lembit Ulfsak ja Merle Palmiste. Filmi tegevustik toimub 1960. aastatel ning peategelased on abielupaar Bob ja Helen Parr, kes on superkangelased Hr Imeline (*Mr. Incredible*) ja Elastiknaine (*Elastigirl*), kuid on valitsuse käsul sunnitud enda võimeid varjama. Bob ja Helen Parr ning nende kolm last peavad varjust välja tulema, kui Bobi soov inimesi päästa seab nad kunagise fänniga vastuollu.

Pixari esimene stuudioväline režissöör Bird sai filmi tegemisel inspiratsiooni 1960. aastate koomiksitest ja spioonifilmidest ning enda isiklikust elust. Ta proovis filmi ideed maha müüa ka Warner Brosile. Tema esimene film "Raudhiiglane" (1999) sai oodatust leigema vastuvõtu osaliseks, kuid Bird kutsus sellest hoolimata paljud endised töötajad arendama filmi "Imelised". Animeerijad töötasid inimeste kehaosade, riiete, juuste ja naha realistlikumaks edasiandmiseks välja uue tehnoloogia. Filmi muusika lõi helilooja Michael Giacchino.

"Imelised" esilinastus 24. oktoobril 2004 El Capitan Theatre'is, 5. novembril jõudis see kinodesse üle Ameerika Ühendriikides. Film teenis üle maailma 633 miljonit dollarit kassatulu ning oli seega 2004. aasta suuruselt neljas film. "Imelised" sai kriitikutelt ja vaatajaskonnalt peamiselt positiivset tagasisidet ning seda peetakse üheks aegade parimaks superkangelasefilmiks. See võitis kaks Oscarit ja Parima animafilmi Annie Awardi. Esimese animafilmina võideti ka Hugo Award for Best Dramatic Presentation. Juunis 2018 linastus filmi järg "Imelised 2".

## Viited

## Välislingid
* ''The Incredibles'' production notes
Motõžõn

**Motõžõn** (ukraina keeles *Мотижин*) on küla Kiievi oblastis Butša rajoonis.

## Välislingid
* 
* Marko Djurica. Village leader and family found buried in shallow grave outside Ukrainian capital. Reuters, 4. aprill 2022
* Lee Brown. Ukrainian mayor executed as satellite images show 45-foot trench at mass grave site. New York Post, 4. aprill 2022
* Олександр Кравченко. Ще одна парафія на Київщині приєдналась до ПЦУ - Lb.ua, 15.05.2022
Vladimir Skvortsov

**Vladimir Skvortsov** oli Eesti harrastusentomoloog.

Ta tegeles lepidopteroloogiaga. Pärit Setumaalt. Töötas Eesti Põllumajanduse Akadeemias.

Temast on kirjutatud, et laborandi ametit pidav Vladimir Skvortsov oli ööliblikate fanaatik. Eenlaid ja Skvortsov konstrueerisid liblikate püüdmiseks Raja aeda automaatse valguspüünise. Tundes väga hästi liblikaid, õpetas Skvortsov noori kolleege neid määrama ja sirutama. Tema mõtles välja ka originaalse prussakate kasvatamise majakese, et jätkuks elusmaterjali üliõpilaspraktikumide tarbeks. Skvortsovil oli entomoloogiaalaseid sidemeid üle Nõukogude Liidu ja ka piiri taga. Tema juures käisid liblikaid määramas ja nõu saamas kõik tollel ajal Eestis tegutsenud entomoloogid.

## Teoseid
*Skvortsov, Vladimir 1975. Virtsu–Laelatu–Puhtu keeluala suurliblikatest. *[[Loodusvaatlusi]] 1974* (I): 106–115.
*Skvortsov, Vladimir 1992 Ahhaatöölase (*Phlogophora meticulosa* L.) esinemisest Eestis. [On the occurrence of *Phlogophora meticulosa* (L.) in Estonia.] *[[Lepinfo]]* 7: 11.
*Skvortsov, Vladimir; Tammaru, Toomas 1994, *[[Cucullia praecana]]* Ev. (*Lepidoptera*, *Noctuidae*) Eestis. Levik, eluviis ja arengujärkude kirjeldus. [*Cucullia praecana* in Estonia, with description of the preimaginal stages] *[[Lepinfo]]* 9: 9–10.

## Viited
Edvin

**Edvin** on mehenimi.

2022. aasta 1. jaanuari seisuga oli Eestis eesnimi Edvin 270 mehel. Edvin oli populaarsuselt 392. mehenimi. Edvin oli keskmiselt 29 aasta vanune (mediaanvanus oli 27). Kõige populaarsem oli eesnimi Edvin vanuserühmas 20–24, kus neid oli 10 000 elaniku kohta 4,7.

## Nime kandjaid
*Edvin Aedma, eesti kirjanik, koomiksikunstnik ja tõlkija
*Edvin Hiedel, eesti tõlkija ja toimetaja
*Edvin Laine, Soome filmi- ja teatrilavastaja
*Edvin Nugis, Eesti agrotehnikateadlane, mehaanikainsener ja leiutaja
*Edvin Reinvaldt, eesti zooloog
*Edvin Vesterby, Rootsi maadleja

## Viited
Klaasvill

**Klaasvill** on kiulise struktuuri ja kõrge soojusisolatsiooni võimega mineraalvilla liik. See isolatsioonimaterjal koosneb klaaskiududest ja sideainest, mis muudab struktuuri villale sarnaseks. Tootmisel tekivad klaaskiudude vahele mitmed väikesed õhutaskud, mis tagavad kõrge soojusisolatsiooniomaduse. Klaasvilla on erinevate termiliste ja mehaaniliste omadustega ning seda toodetakse rullidena, plaatidena, aga ka pealekantava pihustatava materjalina.
 

## Tööpõhimõte
Gaasid on halva soojusjuhtivusega, mistõttu on neid hea kasutada isolatsioonimaterjalides. Klaasvillas tagab õhutaskute olemasolu vahutaoline struktuur, mis moodustub klaasi ja polümeeride kasutamisel. Klaasvillaga sama põhimõtet kasutatakse ka teistes keemilistes isolaatorites: kivivill, vahtpolüstürool, märgülikonna neopreenvahtkangad ning kangad nagu Gore-Tex ja polaarfliis. Samasugust isolatsioonipritsiipi võib kohata looduses udusulgedes ja isoleerivates karvades, näiteks naturaalses villas.

## Omadused

* Odav
* Soojapidav
* Kannatab kokkusurumist
* Vastupidav vibratsioonile
* Tõrjub niiskust
* Keskkonnasõbralik

## Kasutus

* Kipsseina soojustamine ja aukude täitmine
* Torude soojustamine
* Seinte ja lagede soojustamine
* Klaasvillast ripplae plaatide valmistamine
* Katuse soojustamine

## Viited
Rivière'i titaanjuur

**Rivière'i titaanjuur** (*Amorphophallus rivieri,* sünonüüm *Amorphophallus konjac*) on võhaliste sugukonda ja titaanjuurte perekonda kuuluv õistaim.

Titaanjuured pärinevad troopilisest Aasiast ja Aafrikast ning nende levila jääb peamiselt Indiasse, Malaisiasse ja Indoneesiasse.

Taime rahvapärased nimetused on kuradikeel, kuradijuur ja kartulipalm.

## Kirjeldus
Rivière'i titaanjuur on mitmeaastane taim, mis kasvab suurest, kuni 25-sentimeetrise diameetriga mugulsibulast. Suure osa oma elutsüklist veedab taim puhkeolekus mulla all, mis ei ole tavaliselt vihmametsataimedele omane. Kasvuperioodi alguses sirgub titaanjuure mugulast vars, mille tipus on väikestest õitest koosnev tõlvikõisik, mis on lihapunast värvi. Õitsemise ajal eritab õis väga ebameeldivat lõhna, mis meelitab kohale porikärbseid. Taim õitseb iga aasta kevadtalvel vaid umbes 36 tundi.

Õitsemise lõppedes õisik hääbub ja potist hakkab kasvama hiiglaslik leht, mis võib olla kuni 1,3-meetrise läbimõõduga.

## Kasutamine
Aasias kasutatakse titaanjuure hiiglasuuri sibulmugulaid toiduks. Indoneesias on titaanjuur riisi ja maisi kõrval oluline süsivesikute allikas, kuid toorena on tärkliserikas sibulmugul mürgine ja sisaldab mürgist alkaloidi koniin.

Rivière'i titaanjuurest saadud jahu ja glükomannaani kasutatakse ka toidus lisanditena.

2016. aastast müüakse ka Eesti toidupoodides Rivière'i titaanjuure nuudleid, mida tuleks enne tarvitamist keeta või praadida. 

Rikkaliku mannoosi sisalduse tõttu on titaanjuur sobilik diabeetikutele ja kõrgenenud kolesteroolitasemega inimestele.

## Kasvatamine
Rivière'i titaanjuurt kasvatatakse Eestis toataimena.

Titaanjuur vajab toitaineterikast mulda, kasvuaegset pealtväetamist ja ümberistutamist 1–2 aasta järel. Pärast lehtede kuivamist sügisel säilitatakse mugulat potis temperatuuril +13–16 °C peaaegu kastmata. Pärast õitsemist ja enne lehtede ilmumist istutatakse mugul uude toitaineterikkasse mulda ja hakatakse kastma.

Eestis saab Rivière’i titaanjuurt õitsemas näha Tartu Ülikooli Botaanikaaias.

## Viited
Alur Õunpuu

**Alur Õunpuu** (sündinud 17. aprillil 1972) on eesti kristlik vaimulik, nelipühi kiriku piiskop.

2009. aastal lõpetas Alur Õunpuu Eesti Kristliku Nelipühi Kiriku (EKNK) diakonikooli, 2011 EKNK pastorikooli ja 2018 Eesti Metodisti Kiriku teoloogilise seminari, omandades teoloogilise kõrghariduse. 

2009. aastast on ta EKNK Kuressaare koguduse pastor. 
Nelipühi kirikut on ta juhtinud alates 2016. aastast ja 2019. aastal pühitseti ta ENKN piiskopiks.

Alur Õunpuu on abielus Marvi Õunpuuga ning neil on 4 last (üks poeg ja 3 tütart).

## Viited

## Välislingid
* Eesti Kristliku Nelipühi Kiriku piiskop
Nico Elvedi

**Nico Elvedi** (sündinud 30. septembril 1996 Zürichis) on Šveitsi jalgpallur, kes mängib keskkaitsjana Saksamaa kõrgliiga klubis Mönchengladbachi Borussia ja Šveitsi jalgpallikoondises.

Ta alustas klubikarjääri kodulinna klubis FC Zürich, millega liitus 2006. aastal. Klubi põhimeeskonnas debüteeris ta Šveitsi kõrgliigas 2014. aasta mais.

2015. aastal siirdus ta nelja miljoni euro eest Mönchengladbachi Borussiasse.

Šveitsi jalgpallikoondises debüteeris Elvedi 28. mail 2016 sõprusmängus Belgia vastu. Koondisekarjääri esimese värava lõi ta 18. novembril 2018, kui UEFA Rahvuste Liigas kohtuti taas Belgiaga. Elvedi on osalenud Šveitsi koondise koosseisus 2016. aasta Euroopa meistrivõistlustel, 2018. aasta maailmameistrivõistlustel ja 2021. aasta Euroopa meistrivõistlustel.

Tema kaksikvend Jan Elvedi on samuti jalgpallur.
Cornelia Jakobs

**Anna Cornelia Jakobsdotter Samuelsson** (sündinud 9. märtsil 1992), esinejanimega **Cornelia Jakobs**, on rootsi laulja ja laulukirjutaja.

Cornelia Jakobsi lavadebüüt oli saates "Idol 2008", kus ta pälvis ajakirjanduse tähelepanu, kui žürii ta maha tegi. Ta kuulus tüdrukuteansamblisse Love Generation ning osales selle koosseisus võistlustel Melodifestivalen 2011 ja Melodifestivalen 2012. Love Generationi suurim hitt "Dance Alone", millega osaleti Melodifestivalenil aastal 2011, jõudis Rootsi edetabelis 26. kohale.

2020. aastal avaldas ta singlina laulu "Weight of the World", millest sai HBO Põhjamaade haru sarja "Björnstad" tunnusmuusika. Võistlusele Melodifestivalen 2021 kirjutas ta loo "Best of Me", mida esitas seal Efraim Leo.

2022. aastal osales ta Melodifestivalenil looga "Hold Me Closer" ning võitis võistluse 146 punktiga. Sellega sai ta õiguse Rootsit 2022. aasta Eurovisiooni lauluvõistlusel Torinos esindada. Seal jõudis ta edasi finaali, kus saavutas 4. koha.

## Isiklikku
Ta on The Poodlesi solisti Jakob Samueli tütar.

## Viited
Z (sümbol)

Ladina kirja täht **Z** on üks mitmest (kõrvuti **O**, **V**, **X** ja **A**-ga) Venemaa sõjatehnikale kantud eraldusmärkidest 2022. aasta sissetungil Ukrainasse, mille üheks eesmärgiks võib olla soov eristada tehnikat vastaspoole omast.

## Tähendus
Märkide tähendus: 
* Z – Venemaa Föderatsiooni väed
* Z raamis – Krimmi väegrupp
* O – Valgevene väed
* V – merejalavägi
* X – tšetšeenid
* A – eriväed

&#437; oli ka SS-Politseidiviisi eraldusmärk. 

## Kasutus
### Militaarkasutus

### Tsiviilkasutus
Kasutusel peamiselt propagandistlikel eesmärkidel.

## Vaata ka
* 4. SS-Politseidiviis
* + (sümbol)

## Viited

## Välislingid
* Abhijeet M. Galaxy Z Fold 3 and Galaxy Z Flip 3 rebranded in some Baltic countries. *sammobile.com*, 29. märts 2022
* Läti keelas Putini invasiooniga seotud sõjasümbolid. *[[Eesti Rahvusringhääling|ERR]]*, 31. märts 2022
Tali (tööriist)

**Tali** (kutsutakse ka *[http://entsyklopeedia.ee/artikkel/pol%C3%BCspast1 polüspast], liitplokk, käsitelfer*; inglise keeles *[[:en:Differential_pulley|differential pulley]], chain hoist, lever hoist*) on tööriist, mida kasutatakse raskete esemete, näiteks automootorite, käsitsi tõstmiseks.  

## Kasutamine ja tööpõhimõte
Tali kasutatakse tööstuses, ehitusobjektidel ja remondi töökodades. Tali abil saab liigutada suuri raskuseid, seade ise on kompaktne, lihtne paigaldada ja transportida. Enimlevinud on kett-tali ja hoob-tali ehk kangtali, esimese puhul liigutatakse esemeid ketiga, teise puhul hoovaga. 

Tööpõhimõttelt on tali lihtne seade. Tali koosneb kahest fikseeritud erineva suurusega ülekannetest, mis on üksteise külge kinnitatud ja liiguvad koos. Ümber ülekannete on paigaldatud tross, kett või köis, mille abil liigutatakse tõstekonksu. Ülekannete omavaheline suhe määrab, kui palju jõudu on vaja kindla raskuse liigutamiseks. 

## Ajalugu

Kett-tali leiutas 1854. aastal Thomas Aldridge Weston Inglismaalt.

Weston'i talisid valmistati koostöös Richard, James ja George Tangye'ga. Richard Tangye autobiograafia kohaselt oli Westoni lahendus eelkäijaks Hiina hoob-tali. Westons oli esimene, kes kasutas rullketti lüliketi asemel. Seda eksponeeriti 1862. aasta rahvusvahelisel näitusel, Londonis, viies suuruses – 510 kg kuni 3000kg – ja sai medali "originaalse rakenduse, praktilise kasulikkuse ja edu eest".

Yale Lock Company omandas patendiõigused 1876. aastal.

## Viited
Keermeliim

Keermeliim on ühekomponentne liim, mida kantakse kinnitusdetailide, näiteks kruvide ja poltide keermetele, et vältida lahtitulekut, lekkimist ja korrosiooni.

Enamik keermeliime baseeruvad metakrülaadil ja toimivad metallipinna elektrokeemilisel aktiivsusel, mis põhjustab vedeliku polümerisatsiooni. Keermeliim on tiksotroopne, mis võimaldab sel aja jooksul hästi voolata, kuid siiski talub lööke ja vibratsiooni. Liim võib olla püsiv või eemaldatav. Tavaliselt tähistatakse liimid värvkoodiga, et näidata tugevust ja seda, kas need on kergesti eemaldatavad.

## Ajalugu
Keermeliimi töötas välja USA professor Vernon K. Krieble 1953. aastal. Tema ettevõte American Sealants võttis kasutusele kaubamärgi Loctite. Ühendi varane versioon patenteeriti 1960. aastal.

## Omadused
Tavaliselt on keermeliimid metakrülaadipõhised ja kõvenevad anaeroobselt. Keermelukustusvedelik on tiksotroopne vedelik: nihkepinge mõjutab selle viskoossust, kuid võimaldab siiski taluda lühiajalist nihkumist, nagu vibratsioon või põrutus.

Keermeliimi müüakse tavaliselt väikestes anumates, alates 5 milliliitrit kuni 250 milliliitrini. Keermeliimi müüakse ka pulkade ja teibi kujul, sarnaselt teflonteibiga.

## Kasutamine ja hooldus
Keermeliimi võib olenevalt tüübist kasutada enne või pärast montaaži. Keermeliimid on saadaval madala, keskmise ja kõrge tugevusega. Paljud firmad märgistavad pakendi ja keermeliimi värvkoodiga, et näidata püsivusastet. Madala tugevusega tüübid takistavad vibratsiooni mõjul lõdvenemist, kuid neid saab siiski kergesti lahti võtta. Eemaldatavad tüübid peavad vastu suuremale vibratsioonile, kuid neid saab siiski käsi- või elektritööriistadega lahti võtta. Kõrge tugevusega keermeliimide nihketugevus on 21 MPa. Püsivalt liimitud detaili lahti murdmiseks vajalik pöördemoment võib ületada detaili enda voolavuspiiri, nii et jõuga lahtivõtmise katse võib kinnitusvahendi lõhkuda. Ka kõrge tugevusega keermeliimiga tihendatud ühendused on avatavad koostu kuumutades, tavaliselt temperatuurini 230 °C.

Keermestatud kinnitusdetailide töötemperatuurid on tavaliselt piiratud 150 °C-ga, mis on madalam kui metakrülaatpolümeeri pehmenemistemperatuur. Sellest kõrgemal temperatuuril materjal pehmeneb ja tugevus väheneb. Kuna keermeliimid tuginevad sideme moodustamisel tavaliselt metallipinna elektrokeemilisele aktiivsusele, peavad pinnad olema puhtad, et saavutada täielik nakketugevus. Poltliidete lõdvenemise vältimiseks võib koos keermelukustusvedelikuga kasutada lukustusseibe, lukustusmutreid, kontramutreid ja turvatraati. Kuna elektrokeemiline aktiivsus põhjustab keermeliimi polümerisatsiooni, tuleb olla ettevaatlik, et vältida kogu keermeliimi pakendi sisu saastumist metalliga kokku puutunud keermeliimiga, vastasel juhul võib anumas olev materjal polümeriseeruda.

## Viited
Sitsiilia keel

**Sitsiilia keel** (sitsiilia keeles *sicilianu*) on indoeuroopa keelte romaani harusse kuuluv keel, mis on laialt levinud Sitsiilias, sealhulgas väiksematel saartel ja Lõuna-Calabrias.

See on Lõuna-Itaalia üks suuremaid murdeid, mis on liigitatav mitmeks diatoopseks variandiks.

## Vaata ka
*Sitsiiliakeelne Vikipeedia
Sol-Iletsk

**Sol-Iletsk** on linn Venemaal Orenburgi oblastis, Sol-Iletski rajooni keskus. Linn asub Ileki jõe lähedal, 58 km Orenburgist lõuna pool.

Asula rajasid kasakad 17. sajandil keedusoolakaevanduse juurde. Linnaõigused sai 1865. aastal. 1926. aastani oli linna nimi Iletsk, seejärel 1935. aastani Iletskoje ja 1945. aastani Iletskaja Zaštšita.

Linnas asub Musta Delfiini nimeline range režiimiga koloonia.

Sol-Iletsk on kuurortlinn. Linna lõunaservas asub Razvali soolajärv.

## Viited
Berõslavi rajoon

**Berõslavi rajoon** (ukraina keeles Бериславський район) on haldusüksus Ukrainas Hersoni oblastis. Rajooni halduskeskus on Berõslavi linn.

See piirneb lõunas Kahhovka rajooniga, edelas Hersoni rajooniga, läänes Mõkolajivi oblastiga ja põhjas Dnipropetrovski oblastiga.

2020. aastal toimunud haldusreformi käigus liideti Berõslavi rajooniga Novovorontsovka, Velõka Oleksandrivka ja Võssokopillja rajoonid.

## Asulad
### Linnad
* Berõslav

### Alevid
* Novovorontsovka
* Velõka Oleksandrivka
* Võssokopillja

### Külasid
* Ivanivka
* Kotšubejivka
* Mala Seidemõnuha 
* Potjomkine
* Zmijivka

## Viited
Novovorontsovka

**Novovorontsovka** (ukraina keeles Нововоронцовка) on alev Ukrainas Hersoni oblastis Berõslavi rajoonis. See asub Kahhovka veehoidla paremkaldal. Kuni 2020. aastani oli see Novovorontsovka rajooni halduskeskus.

2025. aasta 27. augustil, Vene-Ukraina sõja ajal, tabas Novovorontsovkat mürsk, hukkus kaks inimest.

## Viited
Butša rajoon

**Butša rajoon** (ukraina keeles Бучанський район) on rajoon Ukrainas Kiievi oblastis. Halduskeskus on Butša linn.

Butša rajoon piirneb idas Kiievi linnaga, lõunas Fastivi rajooniga, läänes Žõtomõri oblastiga ja põhjas Võšhorodi rajooniga.

Rajoon moodustati 19. juulil 2020. Selle ala kuulus varem Kõjevo-Svjatošõnskõi rajooni, Borodjanka rajooni, Makarivi rajooni, Butša linnanõukogu ja Irpini linnanõukogu koosseisu.

Rajooni koosseisus on Bilogorodka külavald, Borodjanka alevivald, Borštšagivka külavald, Butša linnavald, Višneve linnavald, Hostomeli alevivald, Dmõtrivka külavald, Irpini linnavald, Kotsjubõnske alevivald, Makarivi alevivald, Nemišajeve alevivald ja Piskivka alevivald.   

## Asulad
### Linnad
* Butša
* Irpin
* Võšneve

### Alevid
* Babõntsi
* Borodjanka
* Hostomel
* Klavdijevo-Tarassove
* Kodra
* Kotsjubõnske
* Makariv
* Nemišajeve
* Piskivka
* Vorzel

### Külasid
* Dmõtrivka
* Moštšun
* Motõžõn
* Mrija
* Võšehrad

## Viited
Mereranna tuul

**"Mereranna tuul"** on Eesti popmuusiku Üllar Jörbergi esituses üks tuntumaid laule, mis ilmus esimest korda 2000. aastal CD-l "Varjud alleel". 

Sel CD-l on märgitud muusika autoriks "Similee, Dalancray, Peram" ja sõnade autoriks Jörberg ise. Laulu aluseks oli prantsuskeelse laul ja tants "Agadou Dou Dou", mille Michel Delancray ja Mya Symille salvestasid esimest korda 1970. aastal. On rohkem tuntud pealkirjaga "Agadoo", sest just selle pealkirjaga 1984. aasta ingliskeelne versioon sai ansambli Black Lace esituses rahvusvaheliseks hitiks. Prantsuskeelse ja ingliskeelse versiooni viisid erinevad mõnevõrra; Jörbergi esitatud laulu viis sarnaneb rohkem ingliskeelse versiooni omaga.

Kui Jörbergi eestikeelne versioon on Eestis tuntud ja armastatud, siis Briti ajakiri Q valis ingliskeelse versiooni 2003. aastal üheks kõigi aegade halvimaks lauluks.

## Viited
Raiding

**Raiding** (ungari keeles *Doborján*, horvaadi keeles *Rajnof*) on vald (*Marktgemeinde*) Austrias Burgenlandi liidumaal Oberpullendorfi ringkonnas.

Linn on pianisti ja helilooja Ferenc Liszti sünnikoht.

## Viited

## Välislingid
Tony Radakin

Sir **Anthony David Radakin** (sündinud 10. november 1965 Oldham, Lancashire, Inglismaa) on Suurbritannia sõjaväelane (admiral). Ta on aastast 2021 Kaitsestaabi ülem. Aastatel 2018−2019 oli ta teine merelord ja mereväestaabi aseülem ning 2019−2021 esimene merelord ja mereväestaabi ülem.

## Auastmed

## Autasud
* Suurbritannia Bathi ordeni komandöririst (2021)

## Välislingid
*Tony Rankin saidil gov.uk
Fustanella

**Fustanella** on plisseeritud traditsiooniline seelikutaoline meesterõivas, mida kasutatakse mitmel Balkani maal Kagu-Euroopas. Kreekas kannavad fustanella lühikest varianti tseremoniaalsed sõjaväeüksused, nagu Evzonid, samas kui Albaanias kandis sõdadevahelisel perioodil seda kuninglik kaardivägi. Mõlemad riigid peavad fustanellat rahvarõivaks. Lisaks väidavad aromaanlased, et see on nende etniline kostüüm.

Fustanellade valmistamine oli kulukas, mis tegi neist kõrge staatuse näitaja, rõhudes kandja jõukusele ja tähtsusele. Lääne vaatlejad Kreeka iseseisvussõjas märkisid suurt uhkust, mida kléftisid ja armatoloid oma rõivaste üle tundsid, võisteldes üksteisega kostüümide luksuslikkuses. 

## Nimetus
Sõna tuleneb itaaliakeelsest sõnast *fustagno* ja liitest -*ella*. See omakorda tuleneb keskaegsest ladinakeelsest sõnast *fūstāneum*, mis võib olla vorm sõnast *futis* ehk "puunupp".

## Vaata ka
*Kilt

## Viited

## Välislingid
Krasnõi Oktjabr (Belgorodi oblast)

**Krasnõi Oktjabr** (vene keeles Красный Октябрь; ‘punane oktoober’) on küla Venemaal Belgorodi oblastis Belgorodi rajoonis, ligikaudu 10,5&nbsp;km kaugusel Venemaa-Ukraina piirist kirdes, 23&nbsp;km kaugusel Belgorodist edelas ja 55&nbsp;km kaugusel Harkivist põhjakirdes.

## Välislingid
* Shell hits military camp in Russia, most likely from Ukrainian side - Tass. *[[Reuters]]*, 29. märts 2022
* Evan Simko-Bednarski. Ukraine appears to strike back for first time with missile hit on Russian military camp. *[[The New York Post]]*, 29. märts 2022
Mõla (Kiievi oblast)

**Mõla** (ukraina keeles *Мила*; ‘kullake’) on küla Ukrainas Kiievi oblastis Butša rajoonis, Kiievi läänepiiril. Mõla piirneb läänes Mrija (ukraina keeles *Мрія*; ‘unistus’) külaga.

2001. aasta rahvaloenduse järgi elas Mõlas 494 inimest, pindala 0,126&nbsp;km². 

## Ajalugu
2022. aasta Venemaa sissetungi ajal Ukrainasse kujunes küla läbiv magistraaltee üheks pääseteeks kiievlastest sõjapõgenikele. 

## Välislingid
* Ukraine war: Gruesome evidence points to war crimes on road outside Kyiv. *[[BBC News]]*, 1. aprill 2022
Ahhaatöölane

**Ahhaatöölane** (*Phlogophora meticulosa*) on liik liblikalisi.

Eestis haruldane.

## Kirjandus
*Skvortsov, Vladimir 1992. Ahhaatöölase (*Phlogophora meticulosa* L.) esinemisest Eestis. [On the occurrence of *Phlogophora meticulosa* (L.) in Estonia.] *[[Lepinfo|Lepidopteroloogiline Informatsioon]]* 7: 11.
Kõrgeim Revolutsiooninõukogu (Somaalia)

**Kõrgeim Revolutsiooninõukogu** (somaali keeles *Gollaha Sare ee Kacaanka*, araabia keeles المجلس الثوري الأعلى, itaalia keeles *Consiglio Rivoluzionario Supremo*, inglise keeles *Supreme Revolutionary Council*) oli Somaalia valitsusorgan aastatel 1969–1976.

## Vaata ka
* Somaalia ajalugu
Gerardo Arteaga

**Gerardo Daniel Arteaga Zamora** (sündinud 7. septembril 1998 Zapopanis) on Mehhiko jalgpallur, kes mängib vasakkaitsjana Belgia kõrgliiga klubis Genk ja Mehhiko jalgpallikoondises.

Ta alustas klubikarjääri Mehhiko klubis Santos Laguna, debüteerides Mehhiko kõrgliigas 2016. aastal. 2018. aastal tuli ta Santos Lagunaga Mehhiko meistriks.

2020. aasta juulis sõlmis ta viieaastase lepingu Genkiga.

Mehhiko jalgpallikoondises debüteeris Arteaga 11. septembril 2018 sõprusmängus USA vastu.

## Saavutused
;Santos Laguna
*Liga MX: Clausura 2018
;Genk
*Belgia karikas: 2020–21
Richard Rooden

**Richard Rooden** (20. mai 1923 – 22. jaanuar 2019) oli eesti sporditegelane.

## Tunnustus
*1964 Kalevi auliige
*1970 Eesti NSV teeneline sporditegelane
*2003 Kohtla-Nõmme valla aukodanik
*2007 Ida-Virumaa Spordiliidu teeneteplaat
*2007 Eesti Spordiveteranide Liidu teenetemärk
*2010 Eesti Spordiveteranide Liidu auliige

## Välislingid
Jorge Sánchez

**Jorge Eduardo Sánchez Ramos** (sündinud 10. detsembril 1997 Torreónis) on Mehhiko jalgpallur, kes mängib paremkaitsjana Kreeka kõrgliigaklubis PAOK ja Mehhiko jalgpallikoondises.

Ta alustas klubikarjääri Santos Lagunas, debüteerides Mehhiko kõrgliigas 2016. aasta septembris. 2018. aastal *Clausura*-hooajal tuli ta klubiga Mehhiko meistriks.

2018. aasta juunis liitus ta Mehhiko kõrgliigaklubiga América, kellega tuli Mehhiko meistriks 2018. aasta *Apertura*-hooajal.

2022. aasta augustis sõlmis Sánchez nelja-aastase lepingu Hollandi kõrgliigaklubiga Amsterdami Ajax. Hooajal 2023/24 oli ta sealt laenul Portugali kõrgliigaklubis Porto.

2024. aasta juulis naasis ta Mehhiko kõrgliigasse, kui liitus Cruz Azuliga.

2026. aasta veebruaris sõlmis ta kuni 2029. aasta juunini kehtiva lepingu PAOK-ga.

Mehhiko jalgpallikoondises tegi Sánchez debüüdi 26. märtsil 2019 sõprusmängus Paraguay vastu. Koondisekarjääri esimese värava lõi ta 7. oktoobril 2021 MM-i valikmängus Kanada vastu.

Mehhiko koondisega võitis ta |2023. ja 2025. aasta CONCACAF Gold Cup'i.

2020. aasta suveolümpiamängude jalgpalliturniiril võitis ta Mehhiko olümpiavõistkonnaga pronksmedali.

## Saavutused
;Santos Laguna
*Liga MX: Clausura 2018
;América
*Liga MX: Apertura 2018
*Copa MX: Clausura 2019
*Campeón de Campeones: 2019
;Porto
*Taça de Portugal: 2023–24
;Cruz Azul
*CONCACAF Champions Cup: 2025
## Viited
Ujar

**Ujar** on linn Venemaal Krasnojarski krais, Ujari rajooni keskus. Asub umbes 130 km Krasnojarskist idas Ujarka jõe ääres.

Asula on teada 1760. aastast, linnaõigused sai 1944. aastal. Linna läbib Siberi raudtee.

2022. aasta mais puhkes Ujaris tulekahju, milles hävis 120 maja.

2020. aastal oli linnas 11 948 elanikku.

## Viited

## Välislingid

*https://admuyar.ru/
Artur Puurand

**Artur Puurand** (5. november  1901 Tuhala, Harjumaa – 1976) oli Tuhala külapiltnik ja Tuhala kiriku organist.

Ta sündis 1901. aastal Harjumaal Tuhala külas Mätassoo talus, suri 1976. aastal ja on maetud Tuhala kalmistule. 

Artur Puurand õppis pildistamist Kose päevapiltniku Jaan Tolmani juures ning tegutses kohaliku fotograafina järjekindlalt 1920.–1940. aastatel.  

Aastatest 1922–1948 on Artur Puurannalt säilinud Eesti fotoajaloos haruldaselt terviklik ühe külafotograafi tööpärand – fotonegatiivid ja fotograafi enda koostatud kronoloogilised fotoalbumid: 7 fotoalbumit ja 3259 fotonegatiivi. Pildistuste sisuks on peamiselt portreed, grupipildid, perekonnapildid, pulmad ja matused, muud seltskonnaüritused, kohavaated Tuhala, Kata, Tammiku, Oru, Pahkla, Angerja ja teistest küladest Harjumaal. 

Puuranna fotopärand jõudis hoiule Fotomuuseumisse 1985. aastal Tuhala koduloo-uurija Ants Talioja vahendusel. Mahuka fotonegatiivikogu kirjeldamine Ants Talioja säilinud märkmete põhjal, pakendamine ja digiteerimine toimus aastatel 2018–2021. 

Ta on maetud Tuhala kalmistule. 




## Viited
Františkovy Lázně

**Františkovy Lázně** (saksa keeles *Franzensbad*) on linn Tšehhis Karlovy Vary maakonnas Chebi ringkonnas. Františkovy Lázně asub Chebist ligi 5 km põhjas ja Karlovy Varyst umbes 36 km lääneedelas, Saksamaa piirist 5 km kaugusel.

Františkovy Lázně paikneb merepinnast 442 meetri kõrgusel.

Františkovy Lázně kesklinn on alates 1992. aasta juulist ajalooline linnakaitseala.

Františkovy Lázně kuulub alates 2021. aastast kuurortlinnana UNESCO maailmapärandi nimistusse.

Františkovy Lázně on asutatud 1793. aastal.

## Viited
Mai 2022

**Mai 2022**, kroonika.

2022. aasta mai algas pühapäeval ja lõppes 31 ööpäeva hiljem teisipäeval.

## [[7. mai]]
*Bilohorivka kooli pommitamine

## [[12. mai]]
* Põhja-Korea võimud teatasid esimest korda COVID-19 avastamisest riigis ning kehtestasid riikliku eriolukorra ja karantiini.
* Event Horizon Telescope avaldas esimese foto Linnutee keskosas asuvast mustast august Sagittarius A*.

## [[14. mai]]
* Eurovisiooni lauluvõistluse võitis Ukraina esindaja Kalush Orchestra looga "Stefania".

## [[15. mai]]
*2022. aasta Nordrhein-Westfaleni parlamendivalimised

## [[18. mai]]
* Soome ja Rootsi esitasid taotlused NATO-ga liitumiseks.

## [[20. mai]]
* Azovstali viimased kaitsjad andsid alla ning Vene relvajõud vallutasid Mariupoli, millega lõppes Mariupoli lahing.

## [[21. mai]]
* Austraalia föderaalvalimised võitis Anthony Albanese juhitud Austraalia Tööpartei.

## [[23. mai]]
* Ukraina kohus mõistis eluaegse vangistuse Vene sõjakurjategijale tsiviilisiku tapmise eest. See oli esimene selline otsus alates Vene vägede sissetungi algusest.

## [[24. mai]]
* Ameerika Ühendriikides Texases Uvalde'i maakonna halduskeskus Uvalde'is asuvas Robbi algkoolis toimus tulistamine, mille tulemusel hukkus 22 ja sai vigastada 18 inimest.

## Viited
Vene saapad

**Vene saapad** (lõunaeesti murretes *peresid* ja *peresintskid*) olid varasemal ajal peamiselt Vasknarva ja Pihkva vene  kingseppade poolt valmistatud heledast juhtnahast säärsaapad. 

## Ajaloost
Talupojad kandsid vene saapaid 19. sajandi teisel poolel ja 20. sajandi alguses peamiselt tööl käimiseks, kehvemal järjel elavad talupojad aga ka piduliku rõivastuse juurde. Õmmeldud talla ja ülespoole hoidva ninaga vene saapad sarnanesid soome sussidega, mida kanti põhjarannikul. Hilisemal ajal valmistatud vene saapad ei erinenud oluliselt säärsaabastest. Vene saapaid määriti korduvalt tökatiga, et nad veekindlamaks muutuksid.

Rõuge mehed, kes kodujärvedest või ka väljaspool kodu võrkudega kala püüdsid, käisid turul või laadal pikkade säärtega veekindlaid kalamehesaapaid ostmas, mida valmistasid Lämmijärve ääres asuvas Beresje külas venelastest kingsepad. Saapad said selle küla järgi nimeks *pereskid* ehk *peresintskid*. Tsaariajal maksid need saapad kolm-neli rubla paar.

## Vaata ka
*kalamehesäärikud
*kalavinskid
*kummikud
*saapad
*soome sussid
*säärsaapad

## Viited

## Välislingid
*Meeste saapad. Eesti Rahva Muuseum.

*
*
*